নিঘাত চৌধুরী (ধ্রুপদী নৃত্যশিল্পী)
নিঘাত চৌধুরী ( উর্দু : نگہت چودھری) ২৪ ফেব্রুয়ারি পাকিস্তানের লাহোরে জন্মগ্রহণ করেছিলেন এবং পরবর্তীতে এক বছর বয়সে লন্ডনে চলে আসেন। তিনি একজন প্রশিক্ষিত সুফি এবং মিস্টিক কত্থক ধ্রুপদী নৃত্যশিল্পী। নৃত্যশিল্পী হিসেবে তিনি লন্ডন থেকে যাত্রা শুরু করেছিলেন এবং তিন দশকেরও বেশি সময় ধরে একজন পেশাদার কত্থক নৃত্যশিল্পী হিসাবে সক্রিয়। তিনি ব্যালে এবং সমসাময়িক নৃত্য অধ্যয়ণ করেছেন। বিখ্যাত কত্থক নৃত্যশিল্পী নাহিদ সিদ্দিকীর সাথে তাঁর চৌদ্দ বছর বয়সে দেখা হয়েছিল এবং তাঁর তত্ত্বাবধানে তিনি প্রশিক্ষণ নিয়েছিলেন। নিজস্ব সংস্কৃতির ধ্রুপদীগুলো দ্বারা অনুপ্রাণিত হয়ে তিনি ব্যালে ছেড়ে দিয়েছিলেন এবং নৃত্যশৈলীর সূক্ষ্ম ব্যাপারগুলি বুঝতে ও শিখতে চেয়েছিলেন। এর জন্য উৎসের কাছাকাছি হওয়া প্রয়োজন বলে মনে করে তিনি লন্ডন থেকে পাকিস্তানে ফিরে আসেন।